ഇംഗ്ലീഷ് പ്രീമിയര് ലീഗ് ആഴ്സണലിനെ തകര്ത്ത് ചെല്സി, മാഞ്ചെസ്റ്ററിന് സമനില ഇംഗ്ലീഷ് പ്രീമിയര് ലീഗ് ഫുട്ബോള് പോരാട്ടത്തില് ആഴ്സണലിനെതിരെ ചെല്സിയ്ക്ക് തകര്പ്പന് ജയം. എതിരില്ലാത്ത രണ്ടു ഗോളുകള്ക്കാണ് ചെല്സി ആഴ്സണലിനെ പരാജയപ്പെടുത്തിയത്. റൊമേലു ലുക്കാക്കു, റീസ് ജെയിംസ് എന്നിവരാണ് ചെല്സിയ്ക്കായി ഗോളുകള് നേടിയത്. ആദ്യപകുതിയുടെ 15 ആം മിനുട്ടില് തന്നെ ലുക്കാക്കുവിന്റെ ഗോളില് ചെല്സി ലീഡ് നേടി. തിരിച്ചടിക്കാന് ആഴ്സണലിനായില്ല. അഫ്ഗാന് പ്രതിസന്ധി: ഇന്ത്യ എന്ത് നയം സ്വീകരിക്കുമെന്ന്. മറ്റൊരു മത്സരത്തില് വോള്വ്സിനെ ടോട്ടന്ഹാം എതിരില്ലാത്ത ഒരു ഗോളിന് പരാജയപ്പെടുത്തിയപ്പോള് കരുത്തരായ മാഞ്ചസ്റ്റര് യുണൈറ്റഡിനെ സൗത്താംപ്ടണ് സമനിലയില് തളച്ചു. ഇരുടീമുകളും ഓരോ ഗോള് വീതം നേടി. ആദ്യ കളിയില് മികച്ച ജയം സ്വന്തമാക്കിയ യുണൈറ്റഡിന് രണ്ടാം മത്സരത്തില് ആ വിജയം തുടരുവാന് സാധിച്ചില്ല.